DJEČJI VRTIĆ SVETI KRIŽ ZAČRETJE

TRG JULIJA LEMBERGERA 7

49223 SVETI KRIŽ ZAČRETJE

KLASA: 400-01/25-01/006

URBROJ: 2197-53-02-25-2

Sveti Križ Začretje, 28. srpnja 2025.

 Na temelju članka 81.-86. Zakona o proračunu (Narodne novine broj 144/21) te članka 57. Statuta Dječjeg vrtića Sveti Križ Začretje, ravnateljica Dječjeg vrtića Sveti Križ Začretje izradila je:

**POLUGODIŠNJI IZVJEŠTAJ**

**O IZVRŠENJU FINANCIJSKOG PLANA DJEČJEG VRTIĆA SVETI KRIŽ ZAČRETJE**

**ZA RAZDOBLJE OD 1.1.2025.-30.06.2025.**

**OPĆI DIO**

Polugodišnji izvještaj o izvršenju financijskog plana Dječjeg vrtića Sveti Križ Začretje za razdoblje od 1.1.2025.-30.6.2025. godine sadrži račun prihoda i rashoda i račun financiranja.

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA**

**DJEČJEG VRTIĆA SVETI KRIŽ ZAČRETJE ZA RAZDOBLJE**

 **OD 1.1.2025.-30.6.2025.GODINE**

**PRIHODI**

Ukupni prihodi i primici Dječjeg vrtića Sveti Križ Začretje u 2025. godini planirani su u ukupnom iznosu od 900.516,00 eura. Do 30.06.2025. ostvareni su u iznosu od 437.759,94 eura što je 48,61% ukupnog godišnjeg plana. U odnosu na isto razdoblje prethodne godine ostvareni su prihodi veći za 116.039,39 eura odnosno indeks od 136,07%.

PRIHODI POSLOVANJA

Prihodi poslovanja za 2025.godinu planirani su u iznosu od 900.516,00 eura, a do 30.6.2025. ostvareni su u iznosu od 437.759,94 eura ili 48,61% godišnjeg plana, a odnose se na:

* Pomoći proračunskim korisnicima iz proračuna koji im nije nadležan (sufinanciranje boravka djeteta s područja grada Krapine) u iznosu od 1.599,62 eura
* Sufinanciranje cijena usluga (uplate roditelja/korisnika usluga vrtića) za boravak u vrtiću u iznosu od 75.365,07 eura
* Prihodi nadležnog proračuna za financiranje redovne djelatnosti Dječjeg vrtića u iznosu od 360.795,25 eura.

**RASHODI**

Ukupni rashodi i izdaci Dječjeg vrtića Sveti Križ Začretje u 2025. godini planirani su u iznosu od 900.516,00 eura, a ostvareni do 30.6.2025. u iznosu od 502.489,79 eura ili indeks od 55,80%.

RASHODI POSLOVANJA

Rashodi poslovanja za 2025. godinu planirani su u iznosu od 879.716,00 eur, a do 30.6.2025. ostvareni su u iznosu od 493.809,43 što je 56,13% ukupnog godišnjeg plana i za 164.794,92 eura više u odnosu na isto razdoblje prošle godine što predstavlja indeks od 150,09%.

Pojedine vrste rashoda unutar rashoda poslovanja izvršene su kako slijedi:

RASHODI ZA ZAPOSLENE

Rashodi za zaposlene planirani su u iznosu od 706.000,00 eura, a do 30.6.2025. ostvareni su u iznosu od 403.050,53 eura što je 57,09% ukupnog godišnjeg plana za 2025. godinu. U odnosu na prethodnu godinu veći su za 143.040,75 eura u odnosu na isto razdoblje iz razloga što je ove godine uslijed proširenja (dogradnje vrtića) imamo 5 novo zaposlenih djelatnika. Rashodi za zaposlene obuhvaćaju plaće (bruto) u iznosu od 342.151,87 eura, doprinose na plaće u iznosu od 47.910,12 eura te ostale rashode za zaposlene u iznosu od 12.988,54 eura.

MATERIJALNI RASHODI

Materijalni rashodi planirani su u ukupnom iznosu od 172.516,00 eur, a ostvareni do 30.6.2025. u iznosu od 90.229,77 eura što predstavlja indeks od 52,30% ukupnog godišnjeg plana. U odnosu na prethodnu godinu veći su za 21.662,38 eura što predstavlja indeks od 131,59%.

Materijalni rashodi odnose se na rashode za redovno poslovanje, a obuhvaćaju rashode za službena putovanja u iznosu od 558,88 eur, rashode za uredski materijal i ostale materijalne rashode u iznosu od 7.174,91 eur, naknade za prijevoz u iznosu od 16.513,72, troškove stručnog usavršavanja zaposlenika u iznosu od 770,00 eura, naknade za korištenje osobnog automobila u službene svrhe u iznosu od 20,00 eura, rashode za materijal i sirovine (namirnice za dječju kuhinju) u iznosu od 32.509,31 eura, rashode za energiju u iznosu od 10.210,78 eur., rashode za materijal za tekuće i investicijsko održavanje zgrade i postrojenja i opreme u iznosu od 339,24 eur, sitni inventar u iznosu od 1.532,65 eura, službenu i radnu odjeću i obuću u iznosu od 469,70 eura, usluge telefona, interneta, pošte u iznosu od 519,06 eura, usluge tekuć. i inv .održavanja zgrade i opreme u iznosu od 5.338,88 eur, komunalne usluge u iznosu od 3.102,86 eura, zakupnine i najamnine u iznosu od 759,29 eura, zdravstvene usluge u iznosu od 1.131,43 eura, računalne usluge u iznosu od 3.392,96 eura, ostale usluge u iznosu od 1.829,38 eura i ostale nespomenute rashode poslovanja u iznosu od 4.056,72 eur.

Povećanje rashoda poslovanja u odnosu na isto razdoblje prošle godine dogodilo se uslijed povećanja cijena sirovina potrebnih za normalno funkcioniranje dječje kuhinje te poslovanja općenito uslijed proširenja odnosno dogradnje vrtića i otvorenja dodatne dvije grupe za boravak djece.

FINANCIJSKI RASHODI

Financijski rashodi planirani su u iznosu od 1.200,00 eura, a do 30.6.2025. ostvareni su u iznosu od 529,13 eura što je 44,09 % ukupnog godišnjeg plana, a odnose se na troškove usluga platnog prometa.

RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine u 2025. godini planirani su u ukupnom iznosu od 20.800,00 eura, a do 30.6.2025. ostvareni su u iznosu od 8.680,36 eura što je 41,73% ukupnog godišnjeg plana, a u odnosu na prethodnu godinu u istom razdoblju više za 7.748,95 eura. Razlog povećanja je zbog nabave dodatna tri klima uređaja za potrebe dograđenog dijela vrtića i kuhinje, te nabava kamera također za dograđeni dio.

**POSEBNI IZVJEŠTAJI**

1. **Izvještaj o zaduživanju na domaćem i stranom tržištu novca i kapitala**

Proračunski korisnik Dječji vrtić Sveti Križ Začretje u razdoblju od 1.1.2025.-30.6.2025. godine nije se zaduživao na domaćem niti na stranom tržištu novca i kapitala.

1. **Izvještaj o korištenju sredstava fondova Europske unije**

Proračunski korisnik Dječji vrtić Sveti Križ Začretje u razdoblju od 1.1.2025.-30.6.2025. godine nije koristio sredstva fondova Europske unije.

1. **Izvještaj o danim zajmovima i potraživanjima po danim zajmovima**

Proračunski korisnik Dječji vrtić Sveti Križ Začretje u razdoblju od 1.1.2025.-30.6.2025. godine nije davao zajmove niti ima potraživanja po danim zajmovima.

1. **Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**

Proračunski korisnik Dječji vrtić Sveti Križ Začretje na dan 30.6.2025. godine ima evidentirana sljedeća potraživanja i obveze:

* Potraživanja od korisnika usluga dječjeg vrtića u iznosu od 1.590,53 eura
* Obveze za zaposlene (plaća za 6/2025) u iznosu od 58.212,46 eura
* Obveza za materijalne rashode u iznosu od 8.592,33 eura

Proračunski korisnik Dječji vrtić Sveti Križ Začretje u razdoblju od 1.1.2025.-30.6.2025. godine nema potencijalnih obveza po osnovi sudskih sporova.

 Ravnateljica

 Martina Jakuš, mag.praesc.educ.